Okrug Ida-Virumaa
Okrug Ida-Virumaa (est.: Ida-Viru maakond ili Ida-Virumaa) je jedan od 15 okruga Estonije. Nalazi se na krajnjem sjeveroistoku Estonije i graniči s okruzima: Lääne-Virumaa na zapadu i okrugom Jõgevamaa na jugu a formira i državnu granice Estonije prema Rusiji na istoku. Okrug se prostire na površini 3.364 km2 a prema podacima od 1. januara 2015. godine u okrugu je živjelo 147.597 stanovnika, što predstavlja oko 12,5% od ukupnog stanovništva države. Okrug posjeduje velike rezerve uljnog škriljca koji se koristi kao gorivo u termoelektranama i po tome pitanju okrug je najbogatiji u državi. Glavni grad je Jõhvi.